**Notă informativă**

a proiectului Hotărîrii Guvernului

privind aprobarea Regulamentului Controlului Treziei

1. **Cauzele care au condiţionat elaborarea proiectului, iniţiatorii proiectului**

În cadrul Conferinţei Comitetului experţilor Organizaţiei Mondiale a Sănătăţii (20-26 noiembrie 1979 Geneva), problemele abordate în şedinţă au scos în evidenţă primordială fapul că în lume a crescut considerabil consumul de alcool, iar ca urmare şi numărul de şoferi depistaţi în stare de ebrietate la volan, dintre care un număr destul de mare de accidente rutere şi decedaţi.

 În contextul celor constatate, Organizaţia Mondială a Sănătăţii a înaintat sloganul „Micşorăm consumul de alcool cu 25 % ceea ce va duce la micşorarea consecinţelor consumului de alcool cu 30%, inclusiv pentru şoferi, victime şi decedaţi”.

 Pe atunci printr-o Hotărîre specială în Uniunea Sovietică se introduce calificativul „Inspector al controlului Treziei” în funcţiile cărora intrau depistarea şi prevenirea şoferilor de la consumul de alcool la începutul zilei de muncă. Ca urmare a acestor aciţuni din anul 1989 pînă în 1993 numărul şoferilor depistaţi în stare de ebrietate a scăzut de la 24100 pînă la 17087, accidentele rutiere de la 6434 pînă la 2436, accidente rutiere în stare de ebrietate de la 1210 la 238, Decedaţi de la 1147(133 copii) la 422(59 copii).

 Prin urmare, ca bază a problemelor abordate în plan internaţional, conceputul „Controlul Treziei” este un mecanism mult mai eficient în lupta cu consumul de alcool la volan şi iată de ce ne propunem a miza pe acest pricipiu în deosebi şi a micsora real numărul de decedaţi, accidente şi alte consecinţe grave din cauza consumului de alcool la volan şi la muncă.

1. **Scopul şi obiectivele proiectului**

Pentru sănătatea publică, consumul produselor alcoolice, prezintă o problemă prioritară, care nu se limitează numai la problema propriu zisă şi la favorizerea apariţiei şi agravarea maladiilor cardio-vasculare, neoplasmatice, gastro-intestinale, genetice şi psihologice, dar şi condiţionează până la 10% din mortalitatea generală a populaţiei de la 16 până la 74 de ani.

Mai mult de o treime din accidentele rutiere sunt comise de conducători auto în stare de ebrietate. Abuzul alcoolului este cauza ruinării familiilor, agresivităţii sociale şi criminalităţii.

Pînă la 60% suicide sunt săvîrşite în stare de ebrietate. Fiecare al 3-lea accident rutier este cauzat de alcool, 40% din intoxicaţii şi otrăviri sunt cauzate de produsele alcoolice contrafăcute ect.

Iată de ce e inerent şi strigent intervenţia prin metode reglementative şi de

susţinere deplină din partea statului a politicii de preîntîmpinare a consumului de alcool la volan

Statul şi Organele Centrale de specialitate promovează politica statului privind controlul şi prevenirea consumului abuziv de alcool, consumului ilicit de droguri şi de alte substanţe psihotrope, reducerea şi eradicarea acestor consumuri, educarea populaţiei în spiritul abstinenţei şi al unui mod de viaţă sănătos, precum şi înlăturarea consecinţelor dependenţei fizice şi/sau psihice faţă de acestea.

Potrivit Anexei nr. 1 la programul naţional privind controlul alcoolului pe anii 2012-2020 unul din obiectivele principale ale Ministerului Sănătăţii este deţinerea şi aplicarea politicilor interne de promovare a locurilor de muncă libere de alcool pînă la 35% către 2016 şi 70% către 2020 din instituţii, întreprinderi şi organizaţii, şi în 100% de instituţii de învăţămînt către 2020,70% din locurile de muncă fără alcool, astfel a apărut necesitatea stringentă a elaborara şi aplicara politicile de reducere şi excludere a consumului de alcool la locurile de muncă, precum şi elaborarea şi implementarea programelor de instruire privind pericolele consumului de alcool pentru creşterea gradului de conştientizare în rîndul tuturor factorilor de decizie de nivel naţional şi local, agenţilor economici, inclusiv în parteneriat cu organizaţiile neguvernamentale pentru tineret şi alte părţi-cheie interesate.

 Un alt obiectiv major potrivit acestei strategii este **Reducerea cu 30% către 2016 şi 40% către 2020 a deceselor şi traumatismelor cauzate de accidentele legate de conducerea mijloacelor de transport în stare de ebrietate prin** revizuirea legislaţiei privind conducerea sub influenţa alcoolului, înăsprirea şi eficientizarea prevenirii legale pentru conducerea sub influenţa consumului de alcool, promovarea şi formarea opiniei publice negative privind conducerea mijloacelor de transport şi deplasarea cu alte tipuri de transport (biciclete, motorete, motociclete, transport cu tracţiune animală etc.) şi alte acţiuni nu mai muţin importante.

**3. Modul de reglementare a problemelor abordate în proiect de legislaţia şi documentele strategice în vigoare.**

Acest proiect a fost elaborat în baza unor reglementări speciale în conformitate cu prevederile Legii ocrotirii sănătăţii nr. 411-XII din 28 martie 1995, Legii nr.713-XV din 6 decembrie 2001 privind controlul şi prevenirea consumului abuziv de alcool, consumului ilicit de droguri şi alte substanţe psihotrope, art.9 din Legea nr.131-XVI din 7 iunie 2007 privind siguranţa traficului rutier, precum şi în scopul prevenirii şi evitării conducerii mijloacelor de transport de către conducătorii de vehicule în stare de ebrietate. Se reflectă proporţionalitatea asigurării intereselor societăţii şi protecţiei drepturilor de întreprinzătorilor (art. 15 din **Legea nr. 235 din  20.07.2006 cu privire la principiile de bază de reglementare a activităţii de întreprinzător**), şi nu conţine plăţi sau servicii pentru care agenţii economici vor fi siliţi să achite şi nu încalcă alte principii stabilite în legea nominalizată.

**4. Elementele novatorii ale proiectului şi rezultatele scontate**
 Elaborarea unui astfel de proiect va reduce considerabil numărul de accidente rutiere produse din cauza consumului de alcool.

-va crea cadrul prielnic şi educaţional în colectivele de muncă în lupta împotriva consumului de alcool la volan.

-va creşte ponderea efectivităţii populaţiei în cadrul cîmpului muncii

-va spori economiile în domeniul prevenirii consumului de alcool la volan.

-va reduce violenţa în cîmpul muncii.

-va reduce numărul de infracţiuni săvîrşite din cauza consumului de alcool

-va spori educaţia generaţiilor tinere

-va reduce considerabil tentaţiile la consumul de substanţe narcotice şi psihotrope

-va contribui la păstrarea unui psihic sănătos şi moral al angajaţilor

-va reduce invaliditatea şi mortalitatea prematură în rîndurile populaţiei

-va scădea rata morbidităţii în rîndurile populaţiei.

Aceste date, demonstrate în baza cunoştinţelor psihologice, sociologice şi medicale conduc nemijlocit la necesitatea promovării acestor reglementări în spiritul protecţiei interesului general şi primordial precum este cel al sănătăţii publice şi siguranţei la trafic.

În Republica Moldova consumul de alcool a început să crească din 2002 şi a atins cifra de 18,2 l alcool pur pe cap de locuitor. Vîrsta medie a iniţierii consumului de alcool constituie 13-14 ani şi se află în micşorare continuă, iar 52 de % din consumatorii de produse alcoolice sînt tineri.

Costurile majore şi beneficiile anticipate ale intervenţiei statului, multiplele analize a impactului de reglementare au dus la conluzia elaborării unui asfel de proiect care pune în sarcina agenţilor economici o vigilenţă sporită şi le oferă responsabilitatea care uşurează munca statului în acest domeniu or bugetul public naţional suportă şi pierderi indirecte foarte mari.

***Societatea*** are de câştigat în aspectul ameliorării indicatorilor în domeniul sănătăţii publice determinaţi de utilizarea excesivă a alcoolului, reducerea consumului de produse alcoolice, siguranţa şi securitatea la trafic cu reducerea consecinţelor negative ale accidentelor rutiere micşorarea violenţei şi criminalităţii.

În plus, se vorreduce cheltuielile directe şi indirecte provocate de abuzul alcoolului, sursele financiare economisite vor fi focusate în alte domenii, în mod prioritar pentru promovarea modului sănătos de viaţă etc.

***Grupurile de risc printre salariaţi, ce au deja probleme de suprasolicitare a produselor alcoolice*** vor fi reorientaţi la alte activităţi sociale, încadrare în societate, inclusiv propagate prin reglementările actuale, altfel spus se aşteaptă îmbunătăţirea relaţiilor de muncă şi sociale, creşterea confortului şi calităţii vieţii la locul de muncă.

 **5. Impactul proiectului asupra prevenirii/combaterii corupţiei şi criminalităţii.**

Considerăm că proiectul va contribui semnificativ la eficientizarea măsurilor de prevenire şi combatere a cazurilor de conducere a mijloacelor de transport în stare de ebrietate şi prin urmare, la sporirea nivelului de siguranţă pe drumurile ţării, eficienţei activităţii de profilaxie a încălcărilor Regulamentului circulaţiei rutiere, intensificarea controlului în domeniul traficului rutier, depistarea, contracararea şi documentarea cazurilor de conducere a autovehiculelor sub influenţa alcoolului sau a substanţelor narcotice, precum şi diminuarea cazurilor şi dosarelor penal în acest sens.

**6. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptare.**

 Proiectul în cauză nu imune adoptarea de alte acte normative.

 **7. Nivelul de compatibilitate a proiectului cu normele Conveniei Europene privind protecţia drepturilor fundamentale ale omului şi legislaţiei comunitare.**

 Prevederile proiectului nu contravin normelor Conveniei Europene privind protecţia drepturilor fundamentale ale omului.

 **8. Cuantumul mijloacelor bugetare necesare pentru implementarea proiectului.**

Nu necesită surse finaciare din bugetul statului.

**9. Obiecţiile, recomandările şi evaluările pe marginea proiectului înaintate de către instituţiile ineteresate şi concluziile acestora.**

Secţiunea respectivă va fi completată ulterior prezentării avizelor de către organele interesate.

**10. Acţiunile ulterioare adoptării proiectului**

Prin urmare, ca bază a problemelor abordate în plan internaţional, conceputul „Controlul Treziei” este un mecanism mult mai eficient în lupta cu consumul de alcool la volan şi iată de ce ne propunem a miza pe acest pricipiu în deosebi şi a micsora real numărul de decedaţi, accidente şi alte consecinţe grave din cauza consumului de alcool la volan şi la muncă.

Proiectul dat costituie instrumentul juridic care va exclude consumul de alcool la volan.

 Acesta oferă o reglementare simplă, precisă şi la subiect în acest domeniu. Altfel spus, proiectul oferă acel mecanism de preîntîmpinare care este mai efectiv întru exluderea consumului de alcool la volan**.**

**Ministrul Sănătăţii Andrei Usatîi**